ປາກິສຖານ ອະນຸມັດ ການໂຈມຕີ ຂອງເນໂຕ້ ໃນເດືອນແລ້ວ (ເບິ່ງວີດີໂອ)
ມີລາຍງານວ່າ ປາກິສຖານ ໄດ້ໃຫ້ການອະນຸມັດ ຕໍ່ການໂຈມຕີຂອງເນໂຕ້ ທີ່ເຮັດໃຫ້ ທະຫານ ປາກິສຖານ 24 ຄົນ ເສຍຊີວິດ.
ໜັງສືພິມທີ່ມີຊື່ສຽງສະບັບນຶ່ງຂອງສະຫະລັດໄດ້ອ້າງຄຳເວົ້າຂອງເຈົ້າໜ້າທີ່ສະຫະລັດທີ່ກ່າວ ວ່າ ເຈົ້າໜ້າທີ່ປາກິສຖານໄດ້ໃຫ້ການອະນຸມັດຕໍ່ການໂຈມຕີທາງອາກາດຂອງອົງການເນໂຕ້ ໃນວັນທີ 27 ພະຈິກທີ່ເປັນເຫດໃຫ້ທະຫານປາກິສຖານ 24 ຄົນເສຍຊີວິດໂດຍບໍ່ຮູ້ວ່າມີກຳ ລັງຂອງຕົນຢູ່ໃນບໍລິເວນດັ່ງກ່າວ ໜັງສືພິມ Wall Street Journal ລາຍງານໃນວັນສຸກມື້ນີ້ວ່າ ເຈົ້າໜ້າທີ່ສະຫະລັດໄດ້ໃຫ້ ການອະທິບາຍໂດຍລະອຽດເປັນເທື່ອທຳອິດ ກ່ຽວກັບການລະດົມຍິງໃສ່ຝ່າຍດຽວກັນທີ່ຮ້າຍ ແຮງສຸດໃນການເຮັດສົງຄາມເປັນເວລາ 10 ປີຢູ່ໃນອັຟການິສຖານ ອີງຕາມເຈົ້າໜ້າທີ່ ທີ່ບໍ່ໄດ້ລະບຸຊື່ຂອງສະຫະລັດຄົນນີ້ແລ້ວ ກອງກຳລັງໂຈມຕີພາຍໃຕ້ການ ນຳພາຂອງອັຟການິສຖານຊຶ່ງມີຮວມທັງໜ່ວຍກ້າຕາຍຂອງສະຫະລັດນຳດ້ວຍພວມຕາມລ່າ ຄົ້ນພວກຫົວຮຸນແຮງຕາລີບານເວລາກຸ່ມດັ່ງກ່າວໄດ້ຖືກລະດົມຍິງໃສ່ ຈາກຄ້າຍທີ່ຕັ້ງຢູ່ເລາະ ຕາມບໍລິເວນຊາຍແດນອັຟການິສຖານທີ່ຕິດກັບປາກິສຖານໃນເຂດຊົນເຜົ່າ Mohmand ເຈົ້າໜ້າທີ່ສະຫະລັດກ່າວວ່າພວກໜ່ວຍກ້າຕາຍຄິດວ່າພວກເຂົາເຈົ້າໄດ້ຖືກລະດົມຍິງໃສ່ໂດຍ ພວກຫົວຮຸນແຮງ ແຕ່ພວກໂຈມຕີກັບກາຍເປັນທະຫານປາກິສຖານ ທີ່ຕັ້ງຄ້າຍຊົ່ວຄາວຢູ່ໃນ ບໍລິເວນດັ່ງກ່າວ ລາຍງານຂ່າວແຈ້ງວ່າອີງຕາມເລື່ອງລາວຂັ້ນຕົ້ນຂອງສະຫະລັດຈາກສະໝໍລະພູມແລ້ວໜ່ວຍ ກ້າຕາຍຂອງສະຫະລັດ ໄດ້ຕິດຕໍ່ໄປຍັງສູນກາງຄວບຄຸມຊາຍແດນຮ່ວມ ຊຶ່ງແຈ້ງໃຫ້ຊາບວ່າ ບໍ່ມີທະຫານປາກິສຖານ ຢູ່ໃນບໍລິເວນດັ່ງກ່າວ ກ່ອນທີ່ຈະຮ້ອງຂໍ ການໂຈມຕີທາງອາກາດຕໍ່ ຄ້າຍແຫ່ງນັ້ນ ໜັງສືພິມ Wall Street Journal ເວົ້າວ່າ ເຈົ້າໜ້າທີ່ສະຫະລັດຮັບຮູ້ວ່າທັງ 2 ຝ່າຍຕ່າງ ກໍໄດ້ດຳເນີນການຢ່າງຜິດພາດ ໃນເຫດຮ້າຍຄັ້ງນີ້ ຊຶ່ງພາໃຫ້ປາກິສຖານ ບອຍຄອດຫຼືບໍ່ເຂົ້າ ຮ່ວມກອງປະຊຸມນາໆຊາດເປັນເວລານຶ່ງອາທິດກ່ຽວກັບອະນາຄົດຂອງອັຟການິສຖານ